ATLETIEK | HOëRSKOOL SWELLENDAM SWELLENDAM HIGH SCHOOL
Francesco May word in die 0/18 Boland atletiek span opgeneem wat 28-30 April aan die Suid-Afrikaanse Junior byeenkoms gaan deelneem. Baie geluk met hierdie mooi prestasie.
Andrea Boshoff tydens die SA Atletiekbyeenkoms in PE.
Swellies se drie medalje wenners op die afgelope Boland Atletiek kampioenskappe het vandag kennis gekry dat hulle amptelik gekies is vir die Boland span. Andrea Boshoff, Debrahano Plaatjies en Francesco May sal dan 8-9 Maart 2019 aan die Wes-Kaap byeenkoms deelneem.
Saterdag, 26 Januarie, het vyf van Hoërskool Swellendam se topatlete aan die ‘’Puma School of Speed’’ byeenkoms in Stellenbosch gaan deelneem.
Olimpiese kampioen, Usain Bolt het drie jaar terug met behulp van Atletiek Suid-Afrika, die ‘’School of speed’’ in Suid-Afrika gestig. Daar word ‘n reeks byeenkomste reg oor die land vir Hoërskool atlete gehou. Hierdie byeenkoms lok atlete wat op internasionale vlakke deelneem en bied blootstelling aan top gehalte atletiek vir ons atlete. Ons atlete het geleentheid gekry om op die splinternuwe baan by Coetzenburg te hardloop!
Nina Houterman, Suné Manho, Yanga Xuba, Debrehano Plaatjies en Francesco May het onder leiding van Mev. van der Merwe die byeenkoms bygewoon.
Swellie atlete het Saterdag (20/10) deelgeneem aan die Bredasdorp Top 10 atletiekbyeenkoms. Baie geluk aan Ronaldino Jonkers wat ‘n eerste plek in die verspring S 0/15 gekry het.
Op Vrydag, 9 Maart, het 20 van Hoërskool Swellendam se atlete aan die Logos top 20 byeenkoms gaan deelneem. Ons atlete het puik resultate gelewer!
Vir elke ouderdomsgroep is die 3 beste atlete van die aand aangekondig:
Suné Mhano – 1ste (O/15 dogters)
Debrahano Plaatjies – 2de (O/15 seuns)
Maret Swart – 1ste (O/17 dogters)
Rashieda Alexander – 3de (O/19 dogters)
Diego Lotz – 2de (O/19 seuns)
Grant Willemse – 1ste (O/19 seuns)
Baie geluk aan ons Sweedse-aflosspanne. Die dogters asook die A-span seuns het ‘n eerste plek behaal en ons B-span seuns ‘n derde plek. Baie geluk aan al ons atlete wat Vrydagaand puik presteer het en ons skool se naam hoog gehou het. Julle was sowaar uitstekend!
ALLEMINTIGE ATLETE ( Maret Swart )
Op Saterdag, 10 Februarie, het Hoërskool Swellendam se atletiekspan aan die Sone-byeenkoms in Bonnievale gaan deelneem. Ons atlete het baie goed gevaar en daar is talle atlete wat in die Sone-span opgeneem is en komende Saterdag, 17 Februarie, aan die Noord-Boland byeenkoms in Worcester gaan deelneem. Baie geluk en sterkte aan al ons atlete.
KLEURE – ATLETIEK 2018
Ons poog om weer volgende jaar vir die blou en rooi spanne eenvormige T-hemde te laat dra. Die koste sal R40 per hempie wees en kan in die eerste week by die skool bestel word. Daar sal voorbeeldhempies wees wat aangepas kan word, sodat jy kan seker